বলিউড তারকা সলমন খান এবার সওয়াল করলেন পাক শিল্পীদের পক্ষে। উরি হামলার পরে বেশ কিছু পাকিস্তানি চলচ্চিত্র শিল্পীকে কড়া সমালোচনার মুখে পড়তে হয়েছে। শুধু তাই নয়, তাঁদের উপরে সম্ভাব্য নিষেধাজ্ঞাও জারি করা হয়েছে। দুই দেশের চাপানউতোরের শিকার হয়েছেন পাক অভিনেতা ফওয়াদ খান। তাঁকে বয়কট করার পর সলমন জানিয়েছেন, ‘তাঁরা শিল্পী, জঙ্গি নয়। সরকারই তাঁদের অনুমতি এবং ভিসা প্রদান করে থাকে।’ 

সলমন খান
১৮ সেপ্টেম্বর উরির সেনা ঘাঁটিতে পাকিস্তানি জঙ্গি হামলার পর, এদেশে পাকিস্তানি অভিনেতাদের উপরে একপ্রকার নিষধাজ্ঞা জারি করা হয়েছে। প্রথমে মহারাষ্ট্রের রাজনৈতিক দল এমএনএস পাক কলাকুশলীদের ভারত ছাড়ার হুমকি দেয়। এমনকী, মুম্বই ভিত্তিক ইন্ডিয়ান মোশন পিকচার প্রোডিউসারস অ্যাসোসিয়েশন-এর পক্ষ থেকে পাক-অভিনেতাদের এই ইন্ডাস্ট্রিতে কাজ করার উপরে প্রবল আপত্তি জানানো হয়েছে। কর্ণ জোহরের ছবি ‘অ্যায় দিল হ্যায় মুশকিল’ এবং শাহরুখ খানের ‘রইস’ ছবি দুটিও মুক্তি পাওয়াকে ঘিরেও প্রশ্ন তুলেছিল প্রোডিউসারদের এই সংস্থা। ‘অ্যায় দিল হ্যায় মুশকিল’ ছবিতে একটি গুরুত্বপূর্ণ ভুমিকায় রয়েছেন পাক-অভিনেতা ফওয়াদ খান এবং শাহরুখ খানের ‘রইস’ ছবিতে একটি দেখা যাবে মাহিরা খানকে। এর থেকে বোঝাই যায় যে, এই দুই দেশের সম্পর্কের টানাপোড়েনের কালো ছায়া পড়তে শুরু করেছে বলিউড ফিল্ম ইন্ডাস্ট্রিতেও।
আরও পড়ুন
অর্থনীতির ফার্স্ট বয়ের মাথাই ল্যাজেগোবরে করে ছাড়ল পাকিস্তানকে!
উরি-সন্ত্রাসে শহিদের সংখ্যা বাড়ল, এখনও হাসপাতালে জখম ২৭ জওয়ান
জঙ্গিদের কোনওভাবেই ছেড়ে কথা বলবে না সেনা, বললেন ভারতের বিদেশ সচিব
সলমন ছাড়াও মুখ খুলেছেন কঙ্গনা রানওয়াত। তিনিও সলমনের সুরে সুর মিলিয়ে বলেছেন, দু’দেশের অভ্যন্তরীণ হিংসা কখনওই কোনও সৃজনশীল শিল্পীর কাজের উপরে হস্তক্ষেপ করতে পারেনা। অপরদিকে অভিনেতা জন আব্রাহাম বলেছেন, এই সার্জিক্যাল অ্যাটাক ভারতের পক্ষে একটি গৌরবময় ঘটনা। এ ঘটনা অনেক আগে ঘটা উচিত ছিল।